ჯონ და მეიბლ რინგლინგის ხელოვნების მუზეუმი
ჯონ და მეიბლ რინგლინგის ხელოვნების მუზეუმი — ფლორიდის ხელოვნების მუზეუმი, მდებარეობს სარასოტაში, ფლორიდის შტატში, აშშ-ში. იგი დაარსდა 1927 წელს, მებილ ბარტონ რინგლინგისა და ჯონ რინგლინგის მემკვიდრეობით. ფლორიდის სახელმწიფო უნივერსიტეტმა 2000 წელს დაიწყო მუზეუმის მართვა. დაწესებულება ვიზიტორებს სთავაზობს ევროპული ნახატების 21 გალერეას, ასევე კვიპროსის სიძველეებს და აზიურ, ამერიკულ და თანამედროვე ხელოვნების კოლექციებს. მუზეუმის ხელოვნების კოლექცია ამჟამად შეადგენს 10 000 -ზე მეტ ობიექტს, რომელიც მოიცავს სხვადასხვა ფერწერულ ტილოებს, ქანდაკებებს, ნახატებს, ანაბეჭდებს, ფოტოსურათებსა და დეკორატიულ ხელოვნებას უძველესი დროის პერიოდიდან, კოლექციები თითქმის მთელი მსოფლიოდანაა. მუზეუმში ყველაზე ცნობილი ნივთებია XVI-XX საუკუნის ევროპული ნახატები, მათ შორის პიტერ პოლ რუბენსის ნახატების მსოფლიოში ცნობილი კოლექცია. აქ ინახება სხვა ცნობილი მხატვრების ნამუშევრებიც, მათ შორისაა ბენჯამინ უესტი, მარსელ დიუშანი, დიეგო ველასკესი, პაოლო ვერონეზე, როზა ბონჰერი, ჯოვანი ლორენცო ბერნინი, ჯულიანო ფინელი, ლუკას კრანახი უფროსი, ფრანს ჰალსი, ნიკოლას პუსინი, ჯოზეფ რაიტი დერბიდან, თომას გეინსბორო, ეჟენ ბუდენი და სხვათა ნამუშევრები. საერთო ჯამში, 150,000 კვადრატული ფუტი (14,000 м²) აემატა კამპუსს, რომელიც მოიცავს ხელოვნების მუზეუმს, ცირკის მუზეუმს, Ca' d'Zan-ს და რინგლინგის სასახლეს, რომელიც აღდგენილია ისტორიულ თეატრთან ერთად. კამპუსში ახალი დანამატებია მაკკეი ვიზიტორების პავილიონი, კოტლერ-კოვილის მინის პავილიონი, რომელიც გამოფენს სტუდიის შუშის ხელოვნებას, კამპუსის ნაწილია რინგლინგის ბიბლიოთეკა და სასწავლო ცენტრი.